Държавен вестник, бр. 28, 2009 г., стр. 101

Б Р О Й  28
Д Ъ Р Ж А В Е Н   В Е С Т Н И К
С Т Р .  101
4. номер и дата на заповедта за вписване на
промените в регистъра;
5. настъпилите промени в обстоятелствата,
подлежащи на вписване;
6. дата на издаване;
7. срок на валидност.
(4) Удостоверението се издава в срок до 14
дни от датата на заповедта на изпълнителния
директор за вписване.
(5) Преди изтичане срока на валидността
на удостоверението лицето може да поиска
подновяването му. Към молбата за подновя-
ване се прилага документ за внесена такса,
декларация за липса на промени във вписани-
те обстоятелства или документи, удостоверя-
ващи промяна в обстоятелствата по чл. 6, и
декларации по чл. 23, ал. 2, съответно по
чл. 34, ал. 2 ЗЕЕ на физическите лица—пер-
сонал, когато промяната се отнася до това
обстоятелство. Новото удостоверение се из-
дава с дата, непосредствено следваща датата
на изтичане на срока на валидност на пред-
ходното удостоверение.
Раздел III
Условия и ред за заличаване на лицата, извър-
шващи обследване за енергийна ефективност и
сертифициране на сгради и обследване за енер-
гийна ефективност на промишлени системи
Чл. 12. (1) Изпълнителният директор на аген-
цията издава заповед за заличаване на лицата,
вписани в регистрите по чл. 3 и/или чл. 4, при:
1. отпадане на някое от условията по чл. 23,
ал. 1 или чл. 34, ал. 1 ЗЕЕ;
2. представяне на неверни декларации по
чл. 23, ал. 4 ЗЕЕ, съответно по чл. 34, ал. 4 ЗЕЕ;
3. когато лицето не е подновило вписването
си в регистрите;
4. влязло в сила наказателно постановление
за извършено нарушение по ЗЕЕ.
(2) Заличаване от регистрите се извършва и
в следните случаи:
1. заличаване на юридическото лице или на
едноличния търговец от търговския регистър;
2. при откриване на процедура по несъстоя-
телност или ликвидация на търговеца;
3. при смърт или поставяне под запрещение
на физическото лице;
4. след писмено уведомление от лице, вписано
в регистрите, за прекратяване на дейността му;
5. по писмено искане на лицето, вписано в
регистрите.
(3) Заличаването се вписва в регистъра.
Лицето се уведомява в 3-дневен срок от извър-
шване на вписването.
(4) Заповедта за заличаване от регистъра
подлежи на оспорване по реда на АПК в 14-дне-
вен срок от уведомяването.
(5) Лице, заличено от регистъра на основа-
ние ал. 1, т. 2 и 4, може да подаде нова молба за
вписване в регистъра по общия ред не по-рано
от шест месеца след датата на заличаването.
Г л а в а  ч е т в ъ р т а
ВОДЕНЕ, СЪХРАНЯВАНЕ И РЕД ЗА ПО-
ЛУЧАВАНЕ НА ИНФОРМАЦИЯ ОТ РЕГИС-
ТРИТЕ
Раздел I
Водене и съхраняване на регистрите
Чл. 13. (1) С цел водене на регистрите се
създава компютърна база данни за лицата и
обстоятелствата, подлежащи на вписване.
(2) Регистрите се водят и съхраняват от оп-
ределени със заповед на изпълнителния дирек-
тор на агенцията служители, които:
1. извършват вписванията и заличаванията
в регистъра въз основа на заповедите на изпъл-
нителния директор на агенцията;
2. връчват удостоверенията;
3. нанасят настъпилите промени в обстоятел-
ствата, подлежащи на вписване в регистъра;
4. дават справки за вписаните в регистъра
обстоятелства;
5. водят електронната база от данни, ком-
плектоват и съхраняват досиетата на лицата.
(3) Вписванията в регистрите се извършват
не по-късно от приключване на първия работен
ден след издаване на заповедта на изпълнител-
ния директор на агенцията.
Чл. 14. (1) За всяко подлежащо на вписване
лице в електронната база от данни се открива
партида с уникален индекс, в която се извърш-
ват предвидените в наредбата вписвания.
(2) Всяка партида се състои от полета, съот-
ветстващи на подлежащите на вписване обсто-
ятелства. Всеки тип поле има уникален индекс,
който е еднакъв за всички партиди.
(3) Всяко поле съдържа графи за вписване
на следните обстоятелства:
1. номера и датата на заповедта на изпълни-
телния директор на агенцията, с която е разпо-
редено вписването;
2. датата на вписването;
3. подлежащото на вписване обстоятелство;
4. вида на вписването;
5. името на длъжностното лице, извършило
вписването;
6. номера и датата на заповедта на изпълни-
телния директор на агенцията, с която е разпо-
редено заличаване;
7. датата на заличаването;
8. името на длъжностното лице, извършило
заличаването.
(4) Последващите вписвания се извършват
така, че да не бъде засегната информацията,
съдържаща се в предходни вписвания.
(5) Когато се заличава вписване, в съответ-
ното поле се записва, че вписването е заличено.
Заличаването не може да води до унищожаване
или повреждане на информацията за вписване-
то, което се заличава.
(6) Грешките, допуснати при вписването, се
поправят въз основа на писмено разпореждане
на изпълнителния директор на агенцията, като
в съответното поле се отбелязва поправката.
Поправката не може да води до унищожаване
или повреждане на информацията относно об-
стоятелството, което се поправя.